במאי 2020 רכשו קבוצת אלייד וקבוצת תעבורה את מניות חברת אל על בחברה, תמורת כ-15 מיליון דולר. זאת במסגרת ניסיונותיה של החברה להגדיל את הנזילות על מנת להתמודד עם משבר הקורונה. שבועיים אחר כך הודיעו על הצעת רכש לכל מניות החברה שבידי הציבור (17%) במטרה למחוק את החברה מהבורסה.
בעלי עניין.
נכון לספטמבר 2020, בעלת השליטה בממן היא חברת "תעבורה אחזקות" אשר מחזיקה כ-65.93% ממניות החברה. כ-21.75% ממניות החברה הנוספות מוחזקות על ידי חברת אלייד לוגיסטיקה שמקבוצת אלייד.
Fancy Color Research Foundation
הקרן למחקר יהלומי פנסי קולור (FCRF) הוא ארגון ללא מטרות רווח אשר הוקם במטרה לקדם שקיפות, סחר הוגן וסטנדרטים אתיים בתעשיית היהלומים הצבעוניים. הקרן הוקמה רשמית בנובמבר 2014.
הארגון עורך מחקרים בתחומי היהלומים צבעוניים ומפרסם עדכונים רבעוניים שמשקפים שינויים במחיר הקנייה הסיטונאי.
מאז הקמתה, הקרן פיתחה כלים ושירותים נוספים עבור תעשיית היהלומים כגון:
תעודת הנדירות המאפשרת לקבוע את נדירותם של יהלומים צבעוניים, סקירות של יהלומים צבעוניים המוצעים למכירה במכירות פומביות לפני מועד המכירה; הערכות מחיר לאבנים ספציפיות לפי שוויים בשוק.
המשרדים הראשיים של החברה ממוקמים בבורסה ליהלומים ברמת גן, עם סניפים בארצות הברית ובאנגליה.
היסטוריה.
הקרן למחקר יהלומי פנסי קולור החלה בפעילותה בשנת 2005, כאשר הארגון החל לאסוף נתונים של מחירי שוק יהלומי פנסי קולור. הנתונים נאספו כמעט עשר שנים לפני העדכון הרבעוני הראשון של אינדקס מחירי היהלומים הצבעוניים (The Fancy Color Diamond Price Index) בינואר 2015. בנוסף לאינדקס הקרן מפרסמת מאמרי מחקר מקצועיים ומפתחת כלים דיגיטליים לשוק יהלומי הפנסי קולור.
פעילות.
אינדקס מחירי היהלומים הצבעוניים (The Fancy Color Diamond Price Index) – הנתונים מתקבלים מיצרנים וסוחרי יהלומים צבעוניים ברחבי העולם ומשקפים את מחירי הקנייה המשתנים בשוק היהלומים. מחירים אלו עוברים ניתוח ומתפרסמים פעם ברבעון בתקשורת המקצועית.
תעודת הנדירות (The Rarity Report) - הכלי מבוסס על מסד נתונים, המגיע ממקורות מקצועיים כגון מכרות יהלומים, מאגרי נתונים ברשת, וסקרים תקופתיים בקרב סוחרים על תדירות הופעת היהלומים הצבעוניים בשוק הסיטונאי.
סקירה מוקדמת של מכירה פומבית (Pre-Auction Analysis) - מאמרים המציגים תיאור שמבוסס על שיטת הערכה הלקוחה מתוך הספר "Fancy Color Diamonds The Pricing Architecture" מאת אדן רחמינוב.
הניתוח מתפרסם לפני מכירות פומביות של תכשיטים ויהלומים בהונג קונג, ז'נבה וניו-יורק כדי לתת תיאור אמין לציבור הקונים.
מחקר.
הקרן למחקר יהלומי פנסי קולור מפרסמת מאמרי מחקר בתחום היהלומים הצבעוניים הטבעיים, כגון סקירות מוקדמות של מכירות פומביות, מחקרי שוק וכן מגוון מאמרים בנושאים מקצועיים הספציפיים לתעשייה. בין השנים 2005 עד 2014 הקרן אישרה כי יהלומי פנסי קולור הציגו עליית מחיר ממוצעת של 154.7%. Financial Times דיווח כי דניאלה מסקטי, מומחית בכירה במחלקת התכשיטים הבינלאומית בסותביס', הביעה עניין בנתוני הקרן, מכיוון ש"קטגוריית יהלומי פנסי קולור בעלת ניואנסים ומאוד וסובייקטיבית".
תרומה לקהילה.
מרבית ההכנסות של הקרן למחקר יהלומי פנסי קולור מושקעות מחדש במחקר ולמידה, וחלק מהרווחים נתרמים לעמותת Make A Wish.
הערות שוליים.
__ללא_עריכה__
סורת א-נחל
סורת א-נחל (בערבית: سورة النحل) היא הסורה ה-16 בקוראן, המונה 128 פסוקים
תוכן הסורה.
הסורה גורסת כי הים, הכוכבים וההרים, הם למעשה הוכחה לכוחו האינסופי של האל. עוד נטען בסורה שלא ניתן להשוות את אללה לשום דבר אחר שקיים.
סורת א-נחל עוסקת גם בנושאים הקשורים למוסר, בכך שמועבר בה המסר שרצוי לנהוג לאנשים באדיבות ובצדק, להימנע מהפרת הבטחות ועוד.
הנאמר בחלק מהפסוקים בסורת א-נחל הם הבסיס השרעי לאיסור על צריכת אלכוהול ואכילת בשר חזיר.
יחסי אוקראינה–קוריאה הצפונית
יחסי אוקראינה–קוריאה הצפונית הם יחסי החוץ בין אוקראינה לבין קוריאה הצפונית.
סקירה כללית.
עד קריסת ברית המועצות התנהלו היחסים בין המדינות כחלק מיחסי ברית המועצות–קוריאה הצפונית. לאחר פירוק ברית המועצות בשנת 1991 כוננו שתי המדינות יחסים דיפלומטיים.
במהלך העשור השני של המאה ה-21 נמתחה ביקורת על אוקראינה, לאחר שהתברר שטכנולוגיה רוסית לייצור טילים הועברה מאוקראינה לקוריאה הצפונית, מה שהעניק דחיפה משמעותית לתעשיית הטילים של קוריאה הצפונית.
ב-13 ביולי 2022 הודיעה אוקראינה על ניתוק היחסים עם קוריאה הצפונית, עקב הכרתה של האחרונה בעצמאות הרפובליקה העממית של דונצק והרפובליקה העממית של לוגנסק.
דג החרב הסיני
אביבה רבינוביץ'
אביבה רבינוביץ'-וין (מוכרת יותר בשמה לפני נישואיה, אביבה רבינוביץ'; 1927 – 7 ביולי 2007), הייתה פרופסור לבוטניקה, מדענית ראשית ברשות הטבע והגנים, ופעילה סביבתית. זכתה בפרס האו"ם לאיכות הסביבה, עבור "תרומה יוצאת דופן לעולם טוב יותר".
ראשית חייה.
רבינוביץ' נולדה בשנת 1927 בבית חולים העמק שבעמק חרוד. היא גדלה בירושלים ובכפר ורבורג, והתחנכה בבאר טוביה. כאשר הייתה בת 16, התגייסה לפלמ"ח, שם שירתה כאלחוטאית וכמזכירה בפלוגה ח'. בתקופה זו לקחה חלק בסזון ובליל הגשרים. בהמשך הורחקה מהפלמ"ח, אך שבה לשירות קרבי בגדוד הפורצים תחת פיקודו של אורי בן-ארי בזמן מלחמת העצמאות. רבינוביץ' השתתפה בכל קרבות הגדוד לו השתייכה, ואף נפצעה בקרב בגבעת הרדאר. בתום המלחמה עברה לגור בקיבוץ כברי, ביחד עם כמה מחבריה לחטיבה.
קריירה מקצועית.
לאחר מלחמת העצמאות הקימה בית ספר לעולים חדשים בנתיב השיירה הסמוך, ובהמשך לימדה כמורה בתיכון. במקביל להוראתה בתיכון עשתה תואר ראשון, תואר שני ודוקטורט: במכון ויצמן, ובפקולטה לחקלאות של האוניברסיטה העברית ברחובות – בה גם לימדה בהמשך.
בשנות ה-70 קיבלה תואר דוקטור בבוטניקה. עבודת הדוקטורט שלה, בהנחיית פרופ' מיכאל זהרי, דנה ביחסי הגומלין בין המסלע והקרקע לבין חברות הצמחים.
בשנות ה-70 הצטרפה לרשות הטבע והגנים (אז נקראה "רשות שמורות הטבע"), בה היא הקימה יחידה מדעית ועמדה בראשה עד 1990.
1979–1999 – פרופסור בפקולטה לאדריכלות נוף בטכניון. במקביל – ביולוגית במחוז צפון.
לאחר 1990 – עבדה כחוקרת ומנחת עבודות לתארים מתקדמים – כולם בנושא שמירת הטבע וניהול שטחים פתוחים.
חיים אישיים.
רבינוביץ' נישאה להלל וין, ונולדו להם שני ילדים – גילה ורון. היא נפטרה ב-7 ביולי 2007, ונקברה בקיבוץ כברי.
אישיותה.
מומחים מתחום שמירת הסביבה מעידים כי הייתה חלוצה בתפישתה האקולוגית.
דוד רם מעיד עליה בספרו "לא אגדה":
דאיקוקו
דַאיְקוֹקוּ (ביפנית: 大黒天) הוא אל העושר ופטרון החקלאים במיתולוגיית השינטו ואביו של אביסו.
תיאורו.
בדרך כלל דאיקוקו מתואר כיושב על שק או שקי אורז, עם שקית תכשיטים על כתפו, גלגל חמה על חזהו, ומניף פטיש עץ בעזרתו הוא נענה למשאלות. הוא מתואר כעשיר, זחוח-דעת ואוהב ילדים.
משרתו.
לדאיקוקו יש משרת אשר מתואר כעכבר. לרוב מציגים אותו כמכרסם בשקי האורז עליהם יושב דאיקוקו.
האונס הקבוצתי באילת
האונס הקבוצתי באילת הוא מעשה אונס קבוצתי שביצעו ארבעה גברים בנערה בת 16 תוך ניצול היותה במצב של שכרות, ב-12 באוגוסט 2020 במלון "הים האדום" באילת. המקרה זכה לתגובות רבות בתקשורת וברשתות החברתיות בין היתר בעקבות השמועות הראשוניות שהוא בוצע בידי 30 אנשים, ועורר בעקבות כך גל של הפגנות וגינויים.
ב-2 בספטמבר הוגש כתב אישום כנגד ארבעה צעירים בגין אונס בנסיבות מחמירות, וכנגד שבעה צעירים נוספים, בהם גם קטינים בגין רמות שונות של סיוע לאונס.
הפרשה זירזה את פתיחתו של חדר אקוטי ב, זאת לאחר כשנה בה הוא לא נפתח למרות התוכנית הממשלתית לעשות זאת.
השתלשלות האירועים.
על פי כתב האישום, ב־12 באוגוסט 2020 בשעות אחר הצהריים, הגיעה הנערה עם שתי חברות למלון הים האדום באילת והן שהו בבריכה של המלון יחד עם מכרים של אחת מהחברות של הנערה. באותה העת שהו בבריכה גם איליזיר מאירוב ואיסי רפאילוב. רפאילוב, שידע כי הנערה בת 16, הציע לה לצאת איתו לבילוי אך הנערה סירבה. לאחר מכן, עלו הנערה וחברותיה לחדר של המכרים במלון, שם שתתה אלכוהול עד גילופין. הנערה הלכה לשטוף את פניה ומעדה במסדרון. למקום הגיעו מאירוב ורפאילוב, כאשר רפאילוב הציג את עצמו כחובש, ואמר שהוא יכול לעזור לה. שניהם הובילו אותה לחדר אליו פלשו מוקדם יותר באותו ערב. שם השניים, ועוד שני תאומים בני 17, ביצעו בקטינה עבירות מין בזה אחר זה במשך כשעה. הנערה הוצאה מהחדר רק כשחברתה הבחינה במישהו עירום בחדר וביקשה מאחד הנאשמים הקטינים להוציאה.
כיומיים לאחר המקרה, שלח רפאילוב הודעות לנערה בהן תוארו המעשים, ואף שלח סרטון המתעד זאת. בשלב זה הבינה הנערה כי בוצע בה אונס רב משתתפים, והחליטה להגיש תלונה במשטרה. במשטרת המחוז הדרומי הוקם צוות חקירה מיוחד שכלל 20 חוקרים וחוקרות ואנשי מקצוע נוספים. במהלך חקירת המקרה נעצרה גם מנהלת מלון הים האדום בחשד לאי-מניעת פשע, ולבסוף הוחלט כי לא תואשם. הודעות אלה והסרטון מהאירוע שימשו כאקדח מעשן. ב-2 בספטמבר 2020 הוגשו כתבי אישום כנגד 11 המעורבים באונס.
סיקור ושמועות ברשת.